EkBass/fiwiki-20250220-pages-articles huggingface dataset:
Akechi Mitsuhide

Akechi Mitsuhide (明智 光秀, 1528 – 2. heinäkuuta 1582) oli daimio Oda Nobunagan kenraali, joka sittemmin petti Nobunagan ja pakotti tämän tekemään itsemurhan. Mitsuhide oli Akechin linnaa Minon provinssissa hallinneen Akechi Mitsukuni poika. Hän palveli muun muassa Saitō-klaania ja Asakura Ujikagea kunnes siirtyi Nobunagan palvelukseen tämän valloitettua Minon vuonna 1566. Mitsuhide osoittautui päteväksi kenraaliksi, ja hänelle myönnettiin Sakamoto sekä kaksi piirikuntaa Ōmista vuonna 1571. Tämän jälkeen Mitsuhide lähetettiin rauhoittamaan Tamban alue, jonka myötä hänelle myönnettiin kyseinen alue sekä Kamiyaman linna. Vuonna 1579 Mitsuhide sai haltuunsa Yakamin linnan Hatano Hideharulta esitettyään tälle sopineet rauhanehdot, mutta Nobunaga ei noudattanut näitä ehtoja vaan teloitti Hideharun. Useiden tarinoiden mukaan Hatanon perhe syytti Mitsuhidea petoksesta, ja murhasi tämän äidin. Vuonna 1582 Mitsuhide johti armeijansa Honnojiin, minne Nobunaga oli majoittunut. Mitsuhiden joukot yllättivät tämän täysin, ja Mitsuhide pakotti valmiiksi haavoittuneen Nobunagan tekemään seppukun. Tämän jälkeen Mitsuhide kiirehti Kiotoon, missä keisari julisti hänet virallisesti shōguniksi. Mitsuhiden uskotaan toivoneen Nobunagan liittolaisesta Toyotomi Hideyoshista itselleen liittolaista, mutta sen sijaan Hideyoshi lähti yhdessä Tokugawa Ieyasun kanssa kostamaan Nobunagan kuoleman. Hideyoshi saavutti Mitsuhiden ensin, ja löi tämän Yamazakin taistelussa. Taistelusta paenneen Mitsuhiden sanotaan joutuneen lopulta maalaisroisto Nakamuran tappamaksi, vaikkakin joidenkin huhujen mukaan hän pakeni ja aloitti uuden elämän pappina nimellä Tenkai. Lyhyen valtakautensa johdosta Mitsuhidelle annettiin lempinimeksi ”kolmentoista päivän shōgun”. ==Lähteet== * Luokka:Daimiot Luokka:Vuonna 1528 syntyneet Luokka:Vuonna 1582 kuolleet
Newtonin luku

Newtonin luku N_p on yleinen dimensioton suure liittyen inertiavoiman vastavoimaan. Newtonin luvulle on eri määrityksiä riippuen sovellettavasta alasta. Esim. tehosekoittimen Newtonin luku määritellään: N_{\mathrm{p}} = {P\over \rho n^{3} d^{5}} missä * P: teho * ρ: nesteen tiheys * n: kierrosluku * d: tehosekoittimen halkaisija Luokka:Dimensiottomat suureet
Louis Réard

Louis Réard (1897 – 16. syyskuuta 1984https://id.loc.gov/authorities/names/n2020044511.html) oli ranskalainen autoinsinööri ja muotisuunnittelija, joka tunnetaan parhaiten bikinien keksijänä. Réard keksi bikinit vuonna 1946 lähdettyään työstään autoinsinöörinä ja siirryttyään äitinsä alusvaatekauppaan. Réard kilpaili Jacques Heimin kanssa maailman pienimmän uima-asun keksimisestä. Heimin suunnitelma oli nimeltään "Atomi". Réard nimesi bikinit Bikinin atollin mukaan. Kaksiosaisia uima-asuja oli ollut ennenkin Hollywoodin ikoneilla ja pin-up-malleilla, mutta napa ei ollut näkynyt. Bikini oli aluksi enemmän sensaatio kuin menestys, mutta muutamat kuvaajat ja mallit uskaltautuivat kuvauksiin niissä ja Réard muodosti liiketoiminnan niiden ympärille. == Lähteet == Luokka:Ranskalaiset muotisuunnittelijat Luokka:Vuonna 1897 syntyneet Luokka:Vuonna 1984 kuolleet
Rory McIlroy

Rory McIlroy (s. 4. toukokuuta 1989 Holywood, Pohjois-Irlanti) on pohjoisirlantilainen ammattilaisgolfaaja. Hän on voittanut urallaan neljä major-turnausta, ja hän on ollut golfin rankinglistan kärjessä. ==Amatööriura== McIlroy voitti 14-vuotiaana vuonna 2003 Irlannin poikien mestaruuden ja vuonna 2004 Irlannin nuorten mestaruuden. Hänestä tuli 16-vuotiaana nuorin Irish Amateur Close Championshipin voittaja. Vuonna 2006 hän voitti Euroopan amatöörimestaruuden. Vuoden 2007 British Openissa hän oli paras amatööri sijoittumalla 42:nneksi. ==Ammattilaisura== McIlroy siirtyi ammattilaiseksi syksyllä 2007. Hän otti ensimmäisen ammattilaisvoittonsa Dubai Desert Classicissa 2009. Vuonna 2011 hän voitti Yhdysvaltain avoimen turnauksen ja alitti tuloksellaan 268 lyöntiä neljällä lyönnillä Jack Nicklausin lyöntiennätyksen. Vuonna 2012 McIlroy voitti PGA Championship -turnauksen, ja hänestä tuli samana vuonna myös kaikkien aikojen nuorin yli 10 miljoonaa dollaria palkintorahoina tienannut pelaaja. Maailman ykköspelaajaksi McIlroy nousi vuonna 2012 ollessaan 22 vuoden ja 305 päivän ikäinen, toiseksi nuorimpana Tiger Woodsin jälkeen. McIlroy voitti Euroopan ja Yhdysvaltojen rahalistat vuonna 2012. Vuonna 2014 hän voitti useita turnauksia, kuten major- turnaukset British Openin ja PGA Championshipin. Hän on voittanut urallaan yhteensä neljä major-turnausta. Golfin tullessa uutena lajina mukaan Rion olympialaisissa 2016, McIlroy päätti edustaa Ison-Britannian sijaan Irlantia. ==Sponsorisopimus== McIlroy solmi tammikuussa 2013 viisivuotisen sponsorisopimuksen amerikkalaisen urheiluvälinejätti Niken kanssa. ==Yksityiselämä== McIlroy seurusteli vuosina 2011–2014 tanskalaisen tennispelaajan Caroline Wozniackin kanssa. == Lähteet == ==Aiheesta muualla== *Virallinen sivusto *Profiili European Tourin virallisella sivustolla *Profiili PGA Tourin virallisella sivustolla Luokka:Pohjoisirlantilaiset golfaajat Luokka:Vuonna 1989 syntyneet Luokka:Elävät henkilöt
Yleisurheilun alle 20-vuotiaiden Euroopan-mestaruuskilpailut 1977

Vuoden 1977 yleisurheilun alle 20-vuotiaiden Euroopan-mestaruuskilpailut käytiin Donetskissa, Ukrainan SNT:ssa, Neuvostoliitossa. ==Mitalistit== ===Miehet=== Laji: Kultaa: Kultaa: Hopeaa: Hopeaa: Pronssia: Pronssia: 100 m Hermann Panzo 10,40 Olaf Prenzler 10,53 Bernhard Hoff 10,53 200 m Bernhard Hoff 20,59 Bernd Sattler 21,05 Pascal Barré 21,12 400 m Roberto Tozzi 47,18 Vjatšeslav Dotsenko 47,32 Steve Wymark 47,50 800 m Andreas Busse 1.47,8 Detlef Wagenknecht 1.48,2 Guy Tondeur 1.48,6 1 500 m Ari Paunonen 3.41,6 Chris Sly 3.44,6 Pierre Délèze 3.45,0 3 000 m José Manuel Abascal 7.58,3 Werner Schildhauer 8.01,0 Hansjörg Kunze 8.01,2 5 000 m Nat Muir 13.49,1 Volkmar Betz 13.51,0 Nicky Lees 13.53,3 2 000 m esteet Vesa Laukkanen 5.30,2 Domingo Ramón 5.34,1 Paul Nothacker 5.34,8 110 m aidat Arto Bryggare 13,84 Mark Holtom 14,29 Ingo Bruhn 14,39 400 m aidat Manfred Konow 50,61 Stefan Piecyk 51,23 Gary Oakes 51,33 Korkeushyppy Vladimir Jaštšenko 230 André Schneider 220 Alessandro Brogini 214 Seiväshyppy Viktor Spasov 530 Felix Böhni 520 Atanas Tarev 510 Pituushyppy Stanislaw Jaskulka 777 Ivan Tuparov 763 Aleksandr Kozlov 759 Kolmiloikka Gennadi Valjukevitš 16,60 Vasili Grištšenkov 16,31 Klaus Kübler 16,22 Kuulantyöntö Dietmar Krumm 18,87 Roland Steuk 17,61 Aleksandr Stepankov 17,50 Kiekonheitto Juri Dumtšev 53,30 Alfonz Sasköi 53,14 Werner Hartmann 52,24 Moukarinheitto Roland Steuk 70,78 Sergei Litvinov 68,76 Vladimir Nagorny 67,60 Keihäänheitto Klaus Tafelmeier 84,14 Arto Härkönen 82,98 Roman Zwierzchowski 82,56 Kymmenottelu Daley Thompson 7647 Ronald Wiese 7564 Jürgen Hingsen 7524 10 000 m kävely Nikolai Vinnitšenko 41.31,6 Ronald Weigel 42.56,7 Bengt Simonsen 43.29,3 4 x 100 m 39,99 40,25 40,66 4 x 400 m 3.07,8 3.08,5 3.09,5 ===Naiset=== Laji: Kultaa: Kultaa: Hopeaa: Hopeaa: Pronssia: Pronssia: 100 m Bärbel Lockhoff 11,48 Simone Naumann 11,60 Kathy Smallwood 11,71 200 m Bärbel Lockhoff 23,12 Karin Verguts 23,37 Kathy Smallwood 23,53 400 m Gaby Bussmann 52,33 Karin Wahren 52,99 Katrin Schulz 53,29 800 m Martina Kämpfert 2.01,7 Hildegard Ullrich 2.02,3 Jo White 2.03,4 1 500 m Dorthe S. Rasmussen 4.20,9 Ulla Sauer 4.21,7 Natalja Rodina 4.22,6 100 m aidat Kerstin Claus 13,32 Regina Beyer 13,33 Maria Kementšeži 13,71 Korkeushyppy Kristine Nitzsche 188 Marlis Wilken 186 Danuta Bulkowska Sabine Serk 181 Pituushyppy Nadežda Zujeva 635 Astrid Beiersdorf 634 Heike Duwe 630 Kuulantyöntö Simone Michel 18,10 Cordula Schulze 18,00 Tatjana Štšerbanos 15,78 Kiekonheitto Ines Reichenbach 52,06 Gisela Beyer 51,36 Ljudmila Djevitskaja 50,72 Keihäänheitto Heidi Repser 61,96 Petra Felke 57,68 Rositha Potreck 55,08 Viisiottelu Kristine Nitzsche 4409 Iris Künster 4152 Ina Lüsch 4116 4 x 100 m 44,17 44,63 44,71 4 x 400 m 3.32,8 3.34,7 3.39,5 ==Lähteet== * European Junior Championships (Men) * European Junior Championships (Women) Luokka:Yleisurheilun alle 20-vuotiaiden Euroopan- mestaruuskilpailut Luokka:Vuoden 1977 yleisurheilu Luokka:Neuvostoliiton yleisurheilu Luokka:Donetskin urheilu
Melfort

Melfort on kaupunki Kanadassa, Saskatchewanin provinssissa. Kaupunki sijaitsee noin 95 kilometriä kaakkoon Prince Albertin kaupungista. Melfortin väkiluku on 5 192 (2006) asukasta. Kaupunkia kutsutaan lempinimellä Revontulien kaupunki (), koska sen alueella nähdään usein revontulia lähes ympäri vuoden. == Historia == Ensimmäisenä eurooppalaisena vuonna 1753 ranskalainen Chevalier de la Corne tutki alueen sopivuutta viljakasvien kasvatukseen ja totesi maaperän olevan suotuisaa maatalouden harjoittamiseen. Ensimmäisenä asukkaana tilansa perusti Hudson's Bay Companyn työntekijä Reginald Beatty vuonna 1884 joka myös perusti Stoney Creekin siirtokunnan nykyisen Melfortin kaupungin eteläpuolelle. Vuonna 1892 Stoney Creekin väkiluku kasvoi voimakkaasti, kun alueelle muutti suurempi joukko siirtolaisia. Vuoden 1902 heinä- ja elokuussa Canadian National Railway rautatieyhtiön maanmittaajat merkitsivät rautatielinjausta nykyisen Melfortin alueen läpi, joka valmistui vuonna 1904. Rautatielinjaus rakennettiin 2,4 kilometriä etelään Stoney Creekistä. Linjauksen johdosta Stoney Creekin asukkaat päättivät siirtää kaupungin rakennuksineen rautatien varteen, nykyisen Melfortin paikalle. Kaupungin nimesi ensimmäisen asukkaan Reginald Beattyn vaimo Mary Melfort Campbell, joka oli ensimmäinen naispuolinen eurooppalainen alueella. Hän nimesi asuinalueen, [Argyll]]istä Skotlannista kotoisin olevan sukunsa mukaan Melfortiksi. Melvillestä tehtiin virallisesti kylä vuonna 1903. Ensimmäisessä väestönlasekennassa 21. heinäkuuta 1906 kylän väkiluku oli 448 asukasta. Melfortin väkiluku kasvoi ja 1. heinäkuuta 1907 siitä tehtiin kaupunki (Town). == Talous == Kaupungin talous perustuu maatalouteen ja sen palveluihin. Melfortin läheisyydessä sijaitsee useita teurastamoja, myllyjä, viljankäsittelylaitoksia, maatalouskemikaalien toimittajia ja koillisen Saskatchewanin suurin vilajavarasto. Maatalouskoneiden myynti on suurin kaupan sektori kaupungissa. Kaupungin talousalueella asuu kaikkiaan 60 000 asukasta ja se on koillisen Saskatchewanin keskus. Matkailu on alueen toinen tärkeä sektori. Turistit käyttävät vuosittain noin 9-12 miljoonaa dollaria alueen palveluihin. == Ilmasto == Melfort sijaitsee lämminkesäisellä mannerilmastovyöhykkeellä (Köppenin ilmastoluokitus Dfb). Talvet ovat yleensä kylmiä ja kuiva ja kesät puolestaan lyhyitä, lämpimiä ja keskimääräistä kosteampia. == Lähteet == Luokka:Saskatchewanin kaupungit
Ilkka Tuominen

Ilkka Tuominen (4. syyskuuta 1939 Boston, Yhdysvallat – 19. maaliskuuta 2011 Helsinki) oli suomalainen tähtitieteilijä ja Oulun yliopiston tähtitieteen professori.Muistokirjoitus, Helsingin Sanomat 17.4.2011 sivu C 10. Artikkelin verkkoversio Tuominen syntyi Yhdysvalloissa, jossa hänen isänsä, professori Jaakko Tuominen, opiskeli ja tutki silloin astrofysiikkaa. Ilkka Tuominen kirjoitti ylioppilaaksi Munkkiniemen yhteiskoulusta 1958. Hän valmistui maisteriksi Helsingin yliopistosta 1962 pääaineenaan meteorologia. Väitöskirjansa hän laati tähtitieteen alalta, ja sen aiheena oli pyörivien tähtien rakenne. Vuosina 1962–1995 hän oli Helsingin yliopiston observatoriossa observaattorina, dosenttina ja vt. professorina. Vuodet 1995–2004 hän oli Oulun yliopiston tähtitieteen professori mutta palasi eläkkeelle jäätyään Helsingin yliopiston observatorioon. Tuominen julkaisi yli 200 tutkimusta, joista merkittävimpiin kuuluu tutkimus Auringon kaltaisten tähtien pinnan aktiviteetista. Hän oli Suomalaisen tiedeakatemian jäsen ja toimi Suomen tähtitieteen kansalliskomitean puheenjohtajana. Tuominen oli poliittisesti aktiivinen vasemmistolaisessa liikehdinnässä 1960–1970-luvulla ja oli keskeinen vaikuttaja vuonna 1969 yliopiston observatorion valtauksessa. Tuloksena oli laitoksen esimiehen virka-asunnon ottaminen laitostilaksi ja tähtitieteen tutkintovaatimusten uudistaminen vastaamaan kansainvälistä käytäntöä. Hän edisti esimiesaikanaan demokraattista laitoshallintoa. Kun laitos lakkautettiin 2009 ja siirrettiin fysiikan laitoksen alaiseksi, Tuomiselle ei enää jäänyt työskentelymahdollisuuksia. ==Lähteet== Luokka:Helsingin yliopiston professorit Luokka:Oulun yliopiston professorit Luokka:Suomalaiset tähtitieteilijät Luokka:Vuonna 1939 syntyneet Luokka:Vuonna 2011 kuolleet Luokka:Suomalaiset professorit
Hepolan koulu (Mäntsälä)

Hepolan koulu on Mäntsälässä toimiva suomenkielinen peruskoulu. Koulu sijaitsee keskustaajaman länsiosassa, aivan valtatie 4:n itäpuolella. Koulussa järjestetään esiopetusta sekä perusopetusta yleisluokka-asteilla 1.–6. ja erityistä tukea myös pienluokilla esiopetuksesta yhdeksänteen luokkaan. Lisäksi pedagogisilla tukiluokilla on jaksoilla lisätukea oppimiseensa tarvitsevia perusopetusikäisiä oppilaita. Koulua käy 220 oppilasta (lukuvuosi 2019–2020). Koulun opetushenkilökuntaan kuuluu 19 opettajan lisäksi 14-16 koulunkäynninohjaajaa sekä kolme osittain koko kunnan alueella työskentelevää koulumentoria. Hepolan koulu aloitti toimintansa 1. elokuuta 1990. Se toimi aluksi hajasijoitettuna eri paikkoihin ja pääsi muuttamaan uuteen koulurakennukseen tammikuussa 1991. Koulun suunnitteli Suunnittelukeskus- yhtiö, suunnittelutyötä johti arkkitehti Lauri Sorainen. Koulu nimettiin Hepola-nimisen 1900-luvun alkupuolella rakennetun eläinlääkärin virkatalon mukaan. Vanha Hepolan talo oli aluksi koulun pihalla. Se oli erikoinen, korkeakattoinen vanha puutalo. Museoviraston mukaan vanha ja uusi rakennus muodostivat ”kerroksellisen rakennustaiteellisen kokonaisuuden”. Vanha rakennus otettiin huomioon uuden suunnittelussa muun muassa niin, että koulurakennuksen ikkunat mukailevat vanhan rakennuksen siluettia. Vanha Hepola purettiin kesällä 2007. Koulun sisäliikuntatilojen maalauksen on tehnyt Sven- Olof Westerlund. ==Lähteet== Luokka:Mäntsälän kirkonkylä Luokka:Mäntsälän peruskoulut
Aave-festivaali

Aave-festivaali eli Alternative Audio Visual Event on Helsingissä järjestettävä tapahtuma, jossa esitetään lyhyitä ja pitkiä elokuvia. Juhla järjestettiin ensimmäisen kerran 2010.Aave, Esittely Elokuvien valinnassa painotetaan vuosittain tiettyä maantieteellistä aluetta. Vuonna 2010 painopistealue oli lyhytelokuvien osalta Eurooppa ja Amerikka, vuonna 2011 Lähi-idän ja Pohjois-Afrikan elokuva. Pitkien elokuvien aiheena on japanilaisen elokuvan historia. Juhlan taustaorganisaatiot ovat Kaiku (Kansainvälisen kulttuurin seura ry), Kokeellisten Taiteiden Nomadinen Akatemia ja Malmitalo.Aave, Järjestäjät ==Lähteet== Luokka:Suomalaiset elokuvajuhlat Luokka:Helsingin tapahtumat
Amstel Gold Race 2011

Amstel Gold Race 2011 oli järjestyksessään 46. maantiepyöräilyn Amstel Gold Race -kilpailu. Se järjestettiin 260,4 kilometrin reitillä Maastrichtista Caubergiin 17. huhtikuuta 2011. Kilpailureitillä oli 32 nousua, maali sijaitsi Caubergin nousun huipulla. Philippe Gilbert voitti Amstel Gold Racen toisena peräkkäisenä vuonna. Hän ja Joaquim Rodríguez ohittivat irtiotossa olleen Andy Schleckin Caubergin nousussa noin 500 metriä ennen maalia, minkä jälkeen Gilbert pudotti Rodríguezin kyydistään. Simon Gerrans sijoittui kolmanneksi. == Tulokset == Ajaja Maa Joukkue Aika 1 Philippe Gilbert Omega Pharma-Lotto 6.30.44 2 Joaquim Rodríguez Katjuša + 0.02 3 Simon Gerrans Team Sky + 0.04 4 Jakob Fuglsang Team Leopard-Trek + 0.05 5 Aleksandr Kolobnev Katjuša + 0.05 6 Óscar Freire Rabobank + 0.05 7 Björn Leukemans Vacansoleil-DCM + 0.07 8 Ben Hermans Team RadioShack + 0.18 9 Robert Gesink Rabobank + 0.19 10 Paul Martens Rabobank + 0.26 == Osallistuneet joukkueet == Kilpailussa olivat mukana seuraavat 24 joukkuetta: Ag2r-La Mondiale, Astana Team, BMC Racing Team, Cofidis, Euskaltel-Euskadi, Farnese Vini - Neri Sottoli, Garmin-Cervélo, Team HTC-High Road, Katjuša, Lampre-ISD, Landbouwkrediet, Team Leopard-Trek, Liquigas-Cannondale, Team Movistar, Omega Pharma-Lotto, Quick Step, Rabobank, Team RadioShack, Team Saxo Bank-Sungard, Skil-Shimano, Team Sky, Topsport Vlaanderen - Mercator, Vacansoleil-DCM, Veranda's Willems - Accent. == Lähteet == Luokka:Amstel Gold Race Luokka:Pyöräilykausi 2011
Jeff Beck with The Jan Hammer Group Live

Jeff Beck with The Jan Hammer Group Live on Jeff Beckin ja Jan Hammerin johtaman yhtyeen yhteinen live-albumi vuodelta 1977. Levy on CBS, Inc:n julkaisu ja levy-yhtiö on Epic Records. Tuottajana on toiminut Jan Hammer ja vastaavana tuottajana Tom Werman. Kyseessä on Fiberchem International -tuotanto. Dennis Weinreich ja Jan Hammer ovat remiksanneet albumin konserttitallenteen Scorpio Sound -studioilla Lontoossa. Kansiteksteissä on mainittu että levyn stereofoninen äänikuva vastaa yhtyeen lava-asetelmaa siten, että kitara on keskellä oikealla, kosketinsoittimet keskellä vasemmalla, viulu oikealla sekä rummut ja basso keskellä. Kiitoksissa on mainittu yhtyeen roudarit Andy Topeka, Chris Hill, Dave Cohen, Bob Schachner, John Dodd sekä Alan Dutton ja Elliott Sears. Levykannen on suunnitellut John Berg. Etukannen valokuvan Jeff Beckistä on ottanut Larry Yelen ja takakannen kuvan soittopuuhissa olevista Beckistä ja Jan Hammerista Hue and Eye. Levykannen tekstitaide on Joyce McGregorin käsialaa. == Uudelleenjulkaisut == Levy on julkaistu uudelleen CD-muodossa sarjassa 5xCD Original Album Classics. Julkaisija on Sony BMG Music Entertainment, vuosi 2008 ja luettelotunnus Epic 88697302772. Ko. sarjassa Beckin ensimmäisen boksin viisi albumia on julkaistu remasteroimattomina ja alkuperäisillä kansikuvilla. == Kappaleet == Sivu 1 # "Freeway Jam" – 7:23 # "Earth (Still Our Only Home)" – 4:36 # "She's a Woman" – 4:26 # "Full Moon Boogie" – 6:08 Sivu 2 # "Darkness / Earth in Search of a Sun" – 7:53 # "Scatterbrain" – 7:27 # "Blue Wind" – 6:35 Instrumentaalikappaleet "Freeway Jam" ja "Scatterbrain" sekä Beatles-cover "She's a Woman" on aiemmin kuultu Beckin albumilla Blow by Blow. Instrumentaali "Blue Wind" on Beckin edelliseltä albumilta Wired. Ykköspuolen kahdella viimeisellä kappaleella kuullaan Talk box-efektilaitetta, jolla on muun muassa toteutettu konserttiesiintymisten tyypilliset "Do you feel alright?" -kyselyt. Kappaleen "Earth (Still Our Only Home)" studioversio on Hammerin ja Jerry Goodmanin albumilla Like Children ja "Darkness / Earth in Search of a Sun" on Hammerin kehutulta sooloalbumilta "The First Seven Days". == The Jan Hammer Group == * Tony Smith – rummut ja laulu (A4) * Fernando Saunders – basso, rytmikitara (A3), taustalaulu * Steve Kindler – viulu, jousisyntetisaattori (B1/1), rytmikitara (B3) * Jan Hammer – Moog & Oberheim- syntetisaattori, Freeman/Moog-jousisyntetisaattori, sähköpiano, timbaalit, laulu (A2) Jan Hammer esiintyy albumilla Nemperor Recordsin suosiollisella luvalla. == Lähteet ja viitteet == * Jeff Beck 5xCD Original Album Classics (Epic 88697302772, 2008) Luokka:Vuoden 1977 konserttitallenteet Luokka:Jeff Beckin albumit
Jari Rinnetmäki

Jari Rinnetmäki (s. 1. maaliskuuta 1965) on suomalainen jääkiekkoilija. Hän pelasi SM-liigassa Jokereissa kaudella 1986–1987 32 ottelua tehden viisi maalia ja antaen kaksi maalisyöttöä. ==Lähteet== * Luokka:Suomalaiset jääkiekkoilijat Luokka:Vuonna 1965 syntyneet Luokka:Elävät henkilöt
Navisence

Navisence on Lounais-Sveitsissä, Valais'n kantonissa virtaava Rhônen sivujoki, joka saa alkunsa Italian raja-alueen jäätiköiltä. Navisence laskee Rhôneen Chippisissä, Sierren kaupungin kohdalla. == Vesivoima == Navisencen vesistössä on neljä Kraftwerke Gougra AG:n vesivoimalaitosta, joiden teho on yhteensä 165 MW: * Navisence, 50 MW (maksimigeneraattoriteho) * Vissoie, 45 MW * Mottec, 69 MW * Lona, 1 MW. Mottecin voimala on pumppuvoimalaitos. Voimalaitosten vuosituotanto on keskimäärin 637 GWh energiaa. Vuoriston jäätiköiden sulamisvedet kerätään kahteen patojärveen. Lac de Moiryn patojärvi (77 milj. m³, 2 249 m mpy.) sijaitsee Gougra-sivujoessa. Turtmannin patojärvi (0,8 milj. m³, 2 177 m mpy.) sijaitsee toisessa vesistössä, Turtmänna-joen latvoilla, Navisencen itäpuolella.Navisencen vesijärjestelmä voimalaitosyhtiön sivuilla == Lähteet == * * === Viitteet === Luokka:Valais’n joet Luokka:Rhônen vesistö
Yleisurheilun alle 20-vuotiaiden Euroopan-mestaruuskilpailut 1979

Vuoden 1979 yleisurheilun alle 20-vuotiaiden Euroopan-mestaruuskilpailut käytiin Bydgoszczissa, Puolassa. ==Mitalistit== ===Miehet=== Laji: Kultaa: Kultaa: Hopeaa: Hopeaa: Pronssia: Pronssia: 100 m Thomas Schröder 10,41 Werner Zaske 10,43 Mike McFarlane 10,43 200 m Mike McFarlane 20,89 Thomas Schröder 21,11 Francesco Tiziani 21,17 400 m Hartmut Weber 45,77 Andreas Knebel 46,45 Melvin Fowell 46,63 800 m Klaus-Peter Nabein 1.48,18 Andreas Hauck 1.48,82 Dieter Elmer 1.48,98 1 500 m Graham Williamson 3.38,96 Leonid Bruk 3.39,95 Peter Wirz 3.42,66 3 000 m Steve Cram 8.05,18 Jürgen Mattern 8.05,48 Aleksandr Kuznetsov 8.07,77 5 000 m Steve Binns 13.44,37 Eddy De Pauw 13.52,19 António Leitão 13.54,83 2 000 m esteet Gaetano Erba 5.27,44 Colin Reitz 5.29,61 Michael Längler 5.32,48 110 m aidat Frank Rossland 14,09 György Bakos 14,23 Georgi Šabanov 14,24 400 m aidat Georgios Vamvakas 50,67 Sergei Tšižikov 51,31 Serge Guillen 51,44 Korkeushyppy Dietmar Mögenburg 224 Roberto Cerri 224 Harald Ehlke 218 Seiväshyppy Vladimir Poljakov 540 Aleksandr Krupski 540 Thierry Vigneron 540 Pituushyppy Andrzej Klimaszewski 783 Michael Rentz 772 Waldemar Golanko 758 Kolmiloikka Aleksandr Beskrovny 16,47 Viktor Gerasimenja 16,45 Mihai Ene 16,15 Kuulantyöntö Remigius Machura 18,34 Andreas Horn 18,30 Sergei Kasnauskas 18,03 Kiekonheitto Jürgen Schult 56,18 Sergei Kot 55,44 Ryszard Idziak 54,94 Moukarinheitto Igor Nikulin 71,56 Juri Pastuhov 67,18 Klaus Streckenbach 66,24 Keihäänheitto Joachim Lange 78,78 Juri Žirov 76,92 Mitko Pavlov 72,66 Kymmenottelu Siegfried Wentz 7822 Dietmar Jentsch 7718 Peter Hummel 7506 10 000 m kävely Jozef Pribilinec 41.04,71 Erling Andersen 41.12,80 Jörg Pasemann 42.31,04 4 x 100 m 39,86 40,06 40,21 4 x 400 m 3.06,73 3.06,75 3.07,35 ===Naiset=== Laji: Kultaa: Kultaa: Hopeaa: Hopeaa: Pronssia: Pronssia: 100 m Kerstin Walther 11,57 Kirsten Siemon 11,57 Elke Vollmer 11,61 200 m Kerstin Walther 23,11 Karin Verguts 23,41 Natalja Botšina Elke Vollmer 23,45 400 m Dagmar Rübsam 51,55 Lilija Tušnikova 51,68 Marion Heilmann 52,08 800 m Marion Hübner 2.01,21 Birgit Brudel 2.01,90 Rositsa Ekova 2.02,72 1 500 m Irina Nikitina 4.10,50 Gunvor Hilde 4.11,84 Cristeana Cojocaru 4.12,14 100 m aidat Lena Spoof 13,24 Silva Oja 13,57 Edith Oker 13,70 Korkeushyppy Kerstin Dedner 187 Katrin Buck 187 Barbara Simmonds 184 Pituushyppy Helga Radtke 647 Sabine Everts 646 Sue Hearnshaw 646 Kuulantyöntö Liane Schmuhl 18,33 Simone Rudrich 17,12 Jelena Kozlova 16,59 Kiekonheitto Irina Meszynski 60,30 Sylvia Madetzky 56,88 Tsvetanka Hristova 54,76 Keihäänheitto Fatima Whitbread 58,20 Katrin Strobel 58,02 Antoaneta Todorova 57,76 Viisiottelu Sabine Everts 4594 Silva Oja 4424 Anke Vater 4322 4 x 100 m 43,95 44,59 44,84 4 x 400 m 3.31,68 3.35,39 3.35,47 ==Lähteet== * European Junior Championships (Men) * European Junior Championships (Women) Luokka:Yleisurheilun alle 20-vuotiaiden Euroopan-mestaruuskilpailut Luokka:Vuoden 1979 yleisurheilu Luokka:Puolan yleisurheilu Luokka:Bydgoszczin urheilu
Great Rhythm & Blues Vol. 1 (Louis Jordan)

Great Rhythm & Blues Vol. 1 on Louis Jordanin ja Johnny Otisin johtaman yhtyeen studioalbumi vuodelta 1973. Levy-yhtiö on Yhdysvalloissa Blue Spectrum Records ja Englannissa levyä on julkaissut Jordanin kuoleman jälkeen lisenssillä Bulldog Records. Markkinoinnista on tällöin huolehtinut President Records ja levykannen on valmistanut Garrod & Lofthouse Ltd. Samassa sarjassa on julkaistu albumit myös artisteilta Charles Brown, Johnny Otis, Joe Turner, Pee Wee Crayton ja Joe Liggins. Esitelty albumi sisältää Louis Jordanin viimeiset äänitykset, sillä hän kuoli 66-vuotiaana 4. helmikuuta 1975 kotonaan Los Angelesissa saatuaan sydänkohtauksen. Levyn esittelytekstin on tehnyt Clive Richardson, joka on ollut mukana Shout Magazinen ja Black Wax Record Shopin toiminnassa. == Kappaleet == Sivu 1 # "Choo Choo Ch' Boogie" (V. Horton, D. Darling, M. Gabler) # "Caldonia (What Makes Your Big Head Hard?)" (F. Charrosin) # "Let the Good Times Roll" (Thread, Moore) # "I Got the Walkin' Blues" (J. Otis, S. Otis, D. Hartis) # "Saturday Night Fish Fry" (L. Jordan, E. Walsh) Levyetiketin mukaan kappaleen #2 tekijät ovat (Fleecie, Moore). Kappaleen #5 tekijälistaan on myös lisätty J. Carrington ja D. Isenberg. Julkaisijayhtiöt ovat: 1, Victoria Music Pub. Co. Ltd. 2, Edwin H. Morris & Co. Ltd. 3, 5 Anglo-Pic Music Co. Ltd. 4, Criterion / Lorna Music Co. Ltd. * * * Sivu 2 # "Ain't Nobody Here But Us Chickens" (Whitney, Kramer) # "Beans and Cornbread" (Clark, Moore) # "(I'm Gonna Move to the) Outskirts of Town" (Weldin, Razaf) # "Helping Hand" (E. Sanford, J. Townsend) # "I'm a Good Thing" (Damita Joe) Levyetiketin mukaan kappaleen #3 tekijät ovat Weldon, Razaf ja Jacobs. Julkaisijayhtiöt ovat: 1, 3, Leeds Music Ltd. 2, Anglo-Pic Music Co. Ltd. 4, Copyright Control 5, Criterion / Lorna Music Co. Ltd. == Muusikot == * Louis Jordan – laulu, alttosaksofonisoolot * Shuggie Otis – kitarat, basso, piano, urut * Johnny Otis – rummut, piano * Irv Cox – tenorisaksofoni * Bob Mitchell – trumpetti == Lähteet == * Louis Jordan LP Great Rhythm & Blues Vol. 1 (Bulldog Records BDL 1000) Luokka:Vuoden 1973 albumit Luokka:Yhdysvaltalaiset albumit
Arovuokko

Arovuokko (Anemone sylvestris) on valkokukkainen, Euraasiassa tavattava leinikkikasvi. Laji on myös vanha puutarhojen koristekasvi. == Ulkonäkö ja koko == vasen|200px|pienoiskuva|Arovuokon kukka Monivuotinen arovuokko kasvaa 15–40 cm korkeaksi. Varsi on pysty ja tiheäkarvainen. Aluslehtiä on tavallisesti 3–6 kappaletta. Niiden ruoti on melko lyhyt ja lehtilapa 3–5-sorminen. Lehdykät ovat liuskaisia tai hampaisia. Varsilehtiä on kaksi tai kolme, ja ne sijaitsevat varressa kiehkurana. Ruoti on 1–2 cm pitkä, lapa kolmisorminen, lehdykät 2–3-halkoisia tai tylpähköhampaisia. Kukka on tavallisesti yksittäin, pitkäperäinen ja 3–7 cm leveä. Teriömäinen kehä on tavallisesti viisilehtinen, ja kehälehdet ovat väriltään valkoisia. Suomessa arovuokko kukkii touko-kesäkuussa. Siemenet kypsyvät villakarvaisissa, lyhytotaisissa ja 3–4 mm pitkissä pähkylöissä.Retkeilykasvio 1998, s. 71, 73. Villakarvojen avulla pähkylät voivat levitä tuulen mukana kauaksikin.Den virtuella floran: Tovsippa (myös levinneisyyskartat) (ruots.) Viitattu 4.11.2011. Arovuokko on myrkyllinen kasvilaji.Retkeilykasvio 1998, s. 73. == Levinneisyys == Arovuokko kasvaa luonnonvaraisena alueella, joka ulottuu Ranskasta ja Saksasta läpi Keski- ja Itä-Euroopan Siperian itäosiin ja Pohjois-Kiinaan. Suomea lähimmät esiintymät ovat Virossa sekä Ruotsissa Öölannissa ja Gotlannissa.Ålands flora 2010, s. 118. Suomessa lajia tavataan toisinaan villiintyneenä. == Elinympäristö == Luonnonvaraisena arovuokkoa tavataan alvariniityillä sekä kalkkialueiden mäntymetsissä, pelloilla ja pientareilla.Suuri Pohjolan kasvio 2005, s. 73. Suomessa lajia tavataan toisinaan asutuksen lähistöllä viljelyjäänteenä tai -karkulaisena. == Käyttö == Arovuokkoa viljellään yleisesti koristekasvina. Laji on perinneperenna, jota kasvatetaan mm. puistojen ja pihojen puolivarjoisilla paikoilla sekä perennaryhmissä. Se leviää rönsyistä, joten perennaryhmissä sen kasvua voidaan joutua rajoittamaan. Arovuokko viihtyy kalkkipitoisella kasvupaikalla. == Lähteet == * * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). * Ålands flora. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010. === Viitteet === == Aiheesta muualla == * * Puutarha.net: Arovuokko Anemone sylvestris * Pinkka, Lajituntemuksen oppimisympäristö: Arovuokko (Anemone sylvestris) * Den virtuella floran: Arovuokko (Anemone sylvestris) * United States Department of Agriculture (USDA): Anemone sylvestris * Flora of China: Anemone sylvestris Luokka:58.4 Putkilokasvit Luokka:Vuokot Luokka:Myrkylliset kasvit
Syvännerausku

Syvännerausku (Plesiobatis daviesi) on syvissä vesissä Intian valtameressä ja Tyynessämeressä tavattava rustokala. Se on ainoa laji syvännerauskujen heimossa (Plesiobatidae). ==Taksonomia== Aikaisemmin syvännerausku sijoitettiin sukuun Urotrygon ja kiekkorauskujen heimoon (Urolophidae). Se on kuitenkin ulkomuodoltaan erilainen ja sijoitettiin vuonna 1990 omaan heimoonsa. ==Anatomia== Syvännerausku on kookas kala ja voi kasvaa jopa 2,7 metriä pitkäksi. Koiraat tulevat sukukypsiksi noin 130 cm:n pituisina ja naaraat kookkaampina noin 189-200 cm:n mittaisina. Ruumis on litteä ja suuret rintaevät antavat kalalle pyöreän muodon. Evissä on pieniä piikkejä. Pyrstö on lähes yhtä pitkä kuin muu ruumis ja melko ohut. Pyrstössä on pitkä myrkyllinen piikki, joka voi aiheuttaa ihmisellekin tuskallisen haavan. Lajin lisääntymisestä ei ole tietoa, mutta se on todennäköisesti vivipaarinen eli synnyttää eläviä poikasia. Lajin hampaat ovat melko pienet ja teräväkärkiset ==Levinneisyys== Syvännerauskuja tavataan Etelä-Afrikan ja Mosambikin rannikoilta, Australian ja Kaakkois-Aasian rannikkoseuduilta ja Havaijilta. Laji elää pehmeällä merenpohjalla 44-780 metrin syvyydestä merenpinnasta. Syvännerauskujen ravintoa ovat muut kalat, erityisesti ankeriaat, äyriäiset ja nilviäiset. Sitä saadaan joskus sivusaaliina trooleilla ja sen liha on syötävää muttei erityisen arvostettua. ==Lähteet== Luokka:Rauskut
Trient

350px|thumb|Trientin alkulähde on Glacier du Trient -jäätikkö. Trient on Lounais-Sveitsissä, Valais'n kantonissa virtaava Rhônen sivujoki, joka saa alkunsa Ranskan ja Sveitsin raja-alueelta. Pääjoki, Trient, alkaa Sveitsin puolen jäätiköiltä. Sivujoen, Eau Noiren alkulähteet ovat Ranskassa, Chamonix'n pohjoispuolella. Trient laskee Rhôneen Vernayaz'ssa, Martignyn kaupungin pohjoispuolella. Trient virtaa loppuosaltaan syvässä kanjonissa, joka on matkailukohde. Vernayaz'n matkailusivut == Vesivoima == Trientin vesistössä on kaksi patojärveä: Lac d'Emosson ja Lac de Vieux Emosson. Veden potentiaalienergia muutetaan sähköksi neljässä vesivoimalaitoksessa, joiden teho on yhteensä lähes 400 MW: * Châtelard-Vallorcine, 105 MW * Châtelard- Barberine, 98 MW * La Bâtiaz, 85 MW * Vernayaz, 92 MW Châtelardin voimalat ovat pumppuvoimalaitoksia, jonka pumppausteho on yhteensä 72 MW. Voimalaitosten vuosituotanto on keskimäärin 800 GWh energiaa. == Lähteet == * * === Viitteet=== ==Aiheesta muualla== * Trientin kanjonin ylittävä silta Luokka:Valais’n joet Luokka:Rhônen vesistö
Rakkauden ja kuoleman lauluja

Rakkauden ja kuoleman lauluja on Edgar Allan Poen runojen suomennoskokoelma. Sen runot on suomentanut Oskar Nousiainen, ja se on ilmestynyt 1942 Tammen kustantamana. Näköispainoksen teoksesta on julkaissut Lasipalatsi/Kirja kerrallaan 1999 ja Ntamo 2012. Teokseen sisältyy kaksi suomentajan laajaa artikkelia: Poen kirjallisesta tuotannosta, johon sisältyy elämäkerta, ja Poen runojen maailmasta. Lopussa on luettelo Poen elämää ja tuotantoa käsittelevää kirjallisuutta.Linkki maailman runouteen . Lahden kaupunginkirjasto- maakuntakirjasto. Pian suomennoksen toisen painoksen ilmestymisen jälkeen 1947 Sulo Haltsonen kiittää Arvostelevassa kirjaluettelossa: "Omaperäisten ja harvinaisen musikaalissävyisten runojen kirjoittajana on Poella ollut jo ennestään maassamme mainetta. – – käännökset ovat Oskari Nousiaisen sujuvaa käsialaa."Rakkauden ja kuoleman lauluja, Kirjasampo.fi, viitattu 4.8.2023 == Runot == * Annabel Lee (”Annabel Lee”) * Annielle (”For Annie”) * Eldorado (”Eldorado”) * Eulalie (”Eulalie”) * Helenelle (”To Helen”) * Hääballadi (”Bridal Ballad”) * Israfel (”Israfel”) * Joelle (”To The River”) * Järvi (”The Lake”) * Katolinen hymni (”Hymn”) * Kaupunki meressä (”The City in the Sea”) * Kellot: I–IV (”The Bells: I–IV”) * Kolosseum (”The Coliseum”) * Korppi (”The Raven”) * Kummituspalatsi (”The Haunted Palace”) * Lenore (”Lenore”) * Nukkuja (”The Sleeper”) * Onnellisin päivä (”The Happiest Day”) * Ulalume (”Ulalume”) * Unelma (”A Dream”) * Unelmia (”Dreams”) * Unen maa (”Dreamland”) * Voittaja Mato (”The Conqueror Worm”) * Yhdelle paratiisissa (”To One in Paradise”) * Yksin (”Alone”) == Lähteet == == Aiheesta muualla == * Teos Ntamon sivuilla. Luokka:Suomalaiset runokokoelmat Luokka:Vuoden 1946 kirjat
Oskar Nousiainen

Oskar Nousiainen, myös: Oskari Nousiainen ja O. Nousiainen, (8. toukokuuta 1892 Kangasniemi – 22. marraskuuta 1965 Helsinki) oli suomalainen kirjallisuudentutkija, prosaisti, runoilija ja suomentaja. ==Teokset== * Kotikunnaalla, Gummerus, 1920. * Metsänväen olympiakisat, kuv. Eero Nurmela. Kuvataide, 1940 ruots. Skogsfolkets olympiad ; illustr. Eero Nurmela. Bildkonst, 1940. * Iloinen sirkus Pörrö ja pojat eli Kurren herrasväen seikkailut kaupungissa; kuvitt. Inga Helander. 1943. ruots.: Cirkus Lustikus eller familjen Långsvans äventyr i staden; illustr. Inga Helander. Bildkonst, 1943. * Korttikirja : maalaa itse kuvakorttisi, Kuvataide, Könni,1945. * Viking Olsson; Pieni eläinkirja, suom. O. Nousiainen; kuv. George Schumann; tekstin tarkastanut ja Suomen olihin sovittanut Rolf Krogerus. Kuvataide, 1950 * Edgar Allan Poe Rakkauden ja kuoleman lauluja, suomentanut ja elämäkerran kirjoittanut O. Nousiainen. Tammi, 1946. [Näköisp.]. Kirja kerrallaan, 1999. * Vänrikki Stoolin maailma: runojen elämää ja taustaa, Otava, 1961. ==Lähteet== * Luokka:Suomalaiset kirjailijat Luokka:Suomentajat Luokka:Vuonna 1892 syntyneet Luokka:Vuonna 1965 kuolleet
Hullu nuoruus

Hullu nuoruus on Vera Teleniuksen singlejulkaisu vuodelta 1986. Singlen kääntöpuolella on Laulelmakilpailu –86:n voittajakappale "Kummajainen". Singlen on julkaissut Polarvox Oy. == Kappaleet == == Lähteet == * Vera Telenius s. Hullu nuoruus (Polarvox RPS 213, 1986) Luokka:Suomalaiset iskelmät Luokka:Vuoden 1986 kappaleet
Moraalinen maisema

Moraalinen maisema: Miten tiede määrittää inhimilliset arvot () on Sam Harrisin vuonna 2010 ilmestynyt kirja etiikasta. Harrisin mukaan moraali on osa ihmisen aivotoimintaa. Aivotoimintaa voidaan mitata ja tehdä sitä koskevia kokeita ja päätelmiä. Täten moraali on tieteellisen tutkimuksen piiriin kuuluva ilmiö. Harrisin mielestä moraalia on tutkittava ihmisten ja eläinten hyvinvoinnin käsittein. Tämä tuo esiin ”moraalisen maiseman”, jossa on huippuja ja laaksoja ja joka auttaa ohjaamaan yksilön ja yhteiskunnan moraalista toimintaa. Harrisin mukaan uskontoon tai muuhun valtajärjestelmään perustuvat käsitykset voidaan poistaa moraalisesta ajattelusta kuten se on poistettu esimerkiksi fysiikasta.Suomennoksen kansiteksti. == Lähteet == == Aiheesta muualla == * Jyrki Alenius: Arvot eivät taivu tosiasioiksi. Helsingin Sanomat 4.12.2010. * Marko Hamilo: Moraalinen maisema . Tiede. Luokka:Kirjat etiikasta Luokka:Yhdysvaltalaiset tietokirjat Luokka:Vuoden 2010 kirjat Luokka:Sam Harrisin kirjat
Sami Kivelä

Sami Kivelä (s. 1979) on suomalainen sarjakuvapiirtäjä. Hän on parhaiten tunnettu sarjakuvista Undone by Blood (AfterShock Comics), Abbott (BOOM! Studios) ja Machine Gun Wizards (Dark Horse Comics). Kivelä on myös tehnyt töitä Zenescope Entertainmentille, jolle hän on piirtänyt esimerkiksi sarjat Hit List ja Realm War. Jälkimmäinen on osa Zenescopen Grimm Fairy Tales -universumia. Muita hänen sarjakuviaan ovat Beautiful Canvas (Black Mask Studios), Chum (ComixTribe), Dark Lies, Darker Truths (Markosia), The Heap (Moonstone Books), Zeroids (Moonstone Books) ja Lordi: Verenjano sekä Lordi: Verensininen (Arktinen Banaani). Myös muun muassa Ape Entertainment, Egmont, Otava ja Heske Horror ovat julkaisseet Kivelän töitä. Lisäksi hän on piirtänyt omakustannesarjakuvia. Kivelä on aiemmin toiminut levynkansitaiteilijana ja kuvittajana. ==Aiheesta muualla== * Sami Kivelän blogi * Sami Kivelä Twitterissä * Comic Book DB * Lambiek Luokka:Suomalaiset sarjakuvantekijät Luokka:Vuonna 1979 syntyneet Luokka:Elävät henkilöt
Nousiainen (täsmennyssivu)

Nousiainen tarkoittaa muun muassa seuraavia *Nousiainen, kunta Varsinais- Suomessa ==Sukunimi== * Adolf Nousiainen (1812–1870), maanviljelijä ja valtiopäivämies * Eetu Nousiainen (s. 1997), mäkihyppääjä * Eija Nousiainen (s. 1944), näyttelijä * Eino Nousiainen (1888–1962), maanviljelysneuvos, virkamies ja yritysjohtaja * Esa Nousiainen, insinööri, suunnittelija ja muotoilija * Harri Nousiainen (s. 1974), näyttelijä * Heikki Nousiainen (s. 1945), näyttelijä * Hugo Nousiainen (1913–1957), rikoskirjailija * Inka Nousiainen (s. 1976), kirjailija * Jaakko Nousiainen (1931–2022), professori, kansleri * Joni Nousiainen (s. 1985), pesäpalloilija * Jukka Nousiainen, Rapa (s. 1981), muusikko * Jyrki Nousiainen (s. 1943), näyttelijä * Kevät Nousiainen (s. 1950), professori * Kiia Nousiainen (s. 2000), jääkiekkoilija * Kim Nousiainen (s. 2000), jääkiekkoilija * Lasse Nousiainen, toimittaja, käsikirjoittaja ja komediantekijä * Miika Nousiainen (s. 1973), toimittaja, kirjailija * Mikko Nousiainen (1938–2011), suomalainen teatterinjohtaja, ohjaaja ja näyttelijä * Mikko Nousiainen (s. 1975), suomalainen näyttelijä * Minna Nousiainen (s. 1971), kuulantyöntäjä * Mona-Liisa Nousiainen, o.s. Malvalehto (1983–2019), maastohiihtäjä ja harmonikansoittaja * Niko Nousiainen (s. 1983), tosi-tv-tähti * Oskar Nousiainen (1892–1965), kirjailija * Pekka Nousiainen (s. 1945), poliitikko * Perttu Nousiainen (s. 1978), keskustalainen poliitikko ja yrittäjä * Raimo Nousiainen (s. 1935), teollinen muotoilija ja metallitaiteilija * Saimi Hoyer, o.s. Nousiainen (s. 1974), malli * Sofia Ruusila-Nousiainen (s. 1980), fitness-urheilija ja malli, Miss Helsinki 2010 * Susi Nousiainen (s. 1987), kuvataiteilija ja kirjoittaja * Tapio Nousiainen (1914–1981), kristillinen kirjailija, lakitieteen tohtori ja teologian kandidaatti * Tellervo Renko ent. Nousiainen (s. 1942), kansanedustaja * Terttu Nousiainen (s. 1922), lastentarhanopettaja ja lastenkirjailija * Timo Nousiainen (s. 1973), poliitikko ja kunnanjohtaja * Toini Nousiainen (1926–2010), Tehyn ensimmäinen puheenjohtaja * Toivo Nousiainen (1897-1926), jääkärikapteeni * Tuovi Nousiainen (1908-1989), valokuvaaja ja elokuvaaja * Viljo Nousiainen (1944–1999), urheiluvalmentaja * Ville Nousiainen (s. 1983), hiihtäjä
Cargèse

Cargèse (, korsikaksi Carghjese) on kylä ja kunta Corse-du-Sudin departementissa Ranskan Korsikan saarella. Vuonna 2006 kunnassa asui 1 137 asukasta. Kylän perustivat Peloponnesoksesta tulleet kreikkalaiset siirtolaiset 1600-luvulla, ja kylässä on edelleen ortodoksiseen kirkkoon kuuluvaa väestöä. ==Historia== Vuonna 1663 noin 800 kreikkalaista pakeni Peloponnesoksesta Ottomaanien valtakunnan miehitystä. Muuttajat neuvottelivat genovalaisten kanssa ja heille osoitettiin 1676 Paomian alue nykyisen Cargèsen pohjoispuolelta. Pakomatkasta selviytyneet noin 730 kreikkalaista saapuivat Korsikalle maaliskuussa 1676 ja he perustivat menestyvän siirtokunnan. Osa kreikkalaisista pyrki sulautumaan paikalliseen väestöön esimerkiksi siten, että monet vaihtoivat kreikkalaisen -akis sukunimen päätteensä italialaiseen muotoon -acci. Kun korsikalaiset kapinoivat genovalaisia vastaan vuonna 1729 kreikkalaiset asettuivat genovalaisten puolelle, mikä johti korsikalaisten suorittamaan Paomian hävitykseen. Kreikkalaiset muuttivat Ajaccioon, jossa he asuivat seuraavien 40 vuoden ajan. Kreikkalaisten ja korsikalaisten välit paranivat lyhyen itsenäisyyden aikana, mutta he saivat itselleen Cargèsen alueen vasta Ranskan valtakaudella, jonne he sitten alkoivat rakentaa uusia taloja. Tästä syntyi kiistaa läheisten Vicon ja Niolon kylien asukkaiden kanssa, jotka laidunsivat lampaitaan alueella talvisin. Vuoteen 1830 asti kreikkalaiset asuivat vaihtelevasti Ajacciossa ja Cargèsessa, mutta kun suhteet paikallisiin ajan myötä rauhoittuivat, he asettuivat lopullisesti Cargèseen. Tämän jälkeen kreikkalaisten ja korsikalaisten välillä ei ollut merkittäviä yhteenottoja ja kreikkalaiset sulautuivat paljolti paikallisiin. Nykyisin suurin ero Cargèsen ja alueen muiden kylien välillä onkin vain se, että Cargèsessa vietetään edelleen monia ortodoksisen kirkon juhlia. ==Maantiede== Cargèse sijaitsee keskimäärin noin sata metriä merenpinnan yläpuolella. Kylässä on kaksi 1800-luvulla rakennettua kirkkoa, jotka sijaitsevat toisiaan vastapäätä. Kreikkalaisortodoksinen kirkko on rakennettu 1852 paikalla sijainneen vanhemman kirkon kohdalle. Kirkkoon on ostettu Kreikasta ikoneita, joista vanhimmat ovat vuodelta 1676. Ortodoksista kirkkoa vastapäätä on korsikalaisten vuonna 1817 rakentama roomalaiskatolinen kirkko. Kunnan alueella sijaitsevan Plague du Péron rannan niemenkärjissä Pointe d'Omignassa ja Pointe de Gargésessa on kaksi Genovan valtakauden aikana rakennettua vartiotornia. ==Väestö== Cargèsen asukasluku 1968–2007 1968 1975 1982 1990 1999 2007 753 889 898 915 985 1 137 Cargèsen väestömäärä on ollut jatkuvassa kasvussa. Vuonna 2007 asukkaita oli 1 137 väestötiheyden ollessa 24,7 per km². Vuosien 1999–2007 välillä väestömäärä kasvoi 1,8 %. Suurin osa asukkaista, 54,5 %, on 20–64-vuotiaita. Alle 20-vuotiaita oli 17,9 % ja yli 64-vuotiaita 27,7 % väestöstä. Yli 5-vuotiasta 146:lla oli asunto myös jossain muussa kunnassa. ==Lähteet== == Aiheesta muualla == Luokka:Ranskan kunnat Luokka:Corse-du-Sud
Sextans A

Sextans A on epäsäännöllinen kääpiögalaksi, joka on osa Paikallista ryhmää. Se on Maasta käsin yksi ryhmän kaukaisimmista kohteista, ja etäisyys sinne on 4 300 000 valovuotta.Dolphin, Andrew. "Deep Hubble Space Telescope Imaging of Sextans A. II. Cepheids and Distance" . The Astronomical Journal 125 (3): 1261–1290. Sextans A:n läpimitta on noin 5 000 valovuotta. Galaksin tähdet ovat pääasiassa nuoria sinisiä tähtiä. Maasta katsottuna galaksi vaikuttaa neliömäiseltä. == Katso myös == *Sextans B == Lähteet == *IPAC Database === Viitteet === Luokka:Epäsäännölliset kääpiögalaksit Luokka:Paikallinen ryhmä Luokka:Sekstantin tähdistö
Sextans B

Sextans B on epäsäännöllinen galaksi, joka on joko osa Paikallista ryhmää tai juuri sen ulkopuolella. Galaksi sijaitsee Sekstantin tähdistössä. Se on Maasta käsin yksi ryhmän kaukaisimmista kohteista, ja etäisyys sinne on 4 440 000 valovuotta.I. D. Karachentsev, V. E. Karachentseva, W. K. Hutchmeier, D. I. Makarov (2004). "A Catalog of Neighboring Galaxies". Astronomical Journal 127 (4): 2031–2068. Viitattu 17. huhtikuuta 2011. Galaksin massan on arvioitu olevan 2 × 108 kertaa Auringon massa. Sextans B etääntyy Linnunradasta nopeudella 300 km/s.Kniazev, Alexei Y.; Grebel, Eva K., Pustilnik, Simon A., Pramskij, Alexander G., Zucker, Daniel B. "Spectrophotometry of Sextans A and B: Chemical Abundances of H II Regions and Planetary Nebulae". Astronomical Journal 130 (4): 1558–1573. Viitattu 17. huhtikuuta 2011. == Katso myös == *Sextans A == Lähteet == *IPAC Database === Viitteet === Luokka:Epäsäännölliset kääpiögalaksit Luokka:Sekstantin tähdistö
Evian Thonon Gaillard FC

Évian Thonon Gaillard FC on ranskalainen jalkapalloseura, joka on perustettu vuonna 2003. Seura on perustettu Gaillardin pikkukaupungissa lähellä Sveitsin rajaa, mutta vuodesta 2007 sen kotipaikka on ollut Thonon-les-Bainsissa. Seura putosi pääsarjasta Ligue 2:een keväällä 2015 ja pelaa nykyään alasarjoissa. == Historia == Seura perustettiin vuonna 2003 nimellä Football Croix-de-Savoie 74, kun FC Gaillard ja FC Ville-la-Grand yhdistivät toimintansa. Gaillard oli perustettu vuonna 1924 ja pelannut lähes koko olemassaolonsa ajan aluetasolla Ligue Rhône-Alpesissa. Seuran ensimmäinen kausi päättyi kolmanteen sijaan Championnat de France amateurin B-lohkossa ja kauden jälkeen Croix-de-Savoie nousi Nationaliin. France 2003/04 Menestystä ei kuitenkaan National-tasolla tullut ja kauden 2005–2006 päätteeksi Croix-de-Savoie putosi jälleen CFA:han. Vuonna 2007 Croix-de-Savoie yhdisti toimintansa Olympique Thonon-Chablais’n kanssa ja uudeksi nimeksi tuli Olympique Croix-de-Savoie 74. Samalla seura siirtyi Gaillardista Thonon-les-Bainsiin, jossa oli vaatimukset täyttävä stadion. Kaudella 2008–2009 seura voitti CFA:n B-lohkon ja nousi jälleen Nationaliin. Kesällä 2009 seuran nimi muutettiin nykyiseen muotoonsa, kun seuran kunniapuheenjohtajaksi tuli Danonen johtaja Franck Riboud. Riboud'n johdolla Évian alkoi panostaa seuraorganisaation ja junioritoiminnan kehittämiseen. Tammikuussa 2010 seuran päävalmentajaksi tuli Bernard Casoni Casoni entraîneur (officiel) , joka johdatti seuran sensaatiomaisesti Nationalin mestariksi ja nousuun Ligue 2:een. L’historique Nousu Ligue 2:een aiheutti Évian’lle ongelmia stadionin suhteen, sillä Stade Joseph-Moynet ei täyttänyt LFP:n asettamia vaatimuksia. Seura olisi halunnut pelata kotiottelunsa Sveitsiin puolella Stade de Genèvellä, mutta stadionin kotijoukkueen Servette FC:n mukaan kenttä ei välttämättä kestäisi kahden joukkueen pelejä. Evian-Thonon-Gaillard au Stade de Genève, Servette ne peut pas s’y opposer Ranskan jalkapalloliitto asettui tukemaan Évian'n pyrkimyksiä pelata Genevessä, mikäli UEFA hyväksyy siirron. Evian-Thonon-Gaillard se rapproche du Stade de Genève! UEFA ei kuitenkaan hyväksynyt siirtymistä, vaan piti Annecyssä sijaitsevaa Parc des Sportsia parempana vaihtoehtona. Kaudella 2010–2011 Évian pelasi Bernard Casonin alaisuudessa loistavan kauden ja varmisti historiallisen nousunsa pääsarjaan kierros ennen sarjan päätöstä. Evian gain promotion to Ligue 1 after defeating Stade Reims Évian aloitti historiansa ensimmäisen liigakauden kohtuullisen hyvin ja oli syyskauden jälkeen liigassa 11:s. Casoni ilmoitti jouluna 2011, ettei jatka päävalmentajana kauden jälkeen. Seurajohto ei jäänyt odottelemaan kesään, vaan erotti Casonin 1. tammikuuta 2012. Evian: Bernard Casoni va être limogé Seuraavana päivänä hänen seuraajakseen palkattiin Pablo Correa. PABLO CORREA, NOUVEL ENTRAÎNEUR == Meriitit == * Ligue 2: 2011 * National: 2010 * CFA:n B-lohko: 2009 == Entisiä valmentajia == * Bernard Casoni * Pablo Correa * Safet Sušić == Lähteet == == Aiheesta muualla == *Virallinen kotisivu Luokka:Ranskalaiset jalkapalloseurat Luokka:Vuonna 2003 perustetut urheiluseurat Luokka:Haute-Savoie
Pikkutunnelimyyrä

Pikkutunnelimyyrä eli tunneliruohomyyrä (Microtus subterraneus, syn. Pitymus subterraneus) on peltomyyrien sukuun ja Terricola-alasukuun kuuluva jyrsijälaji. Lajia ei tavata Suomessa. Se muistuttaa kenttämyyriä jopa hampaistoltaan, mutta on tummemman harmaa ja sillä on välipäälaenluu toisenmuotoinen. == Levinneisyys == vasen|pienoiskuva|Video pikkutunnelimyyrästä. Sen levinneisyysalueeseen kuuluu Keski-Eurooppa, Balkanin niemimaa, Italia, Turkki ja osa Länsi-Eurooppaa ja Venäjää. Pikkutunnelimyyrän elinympäristöä ovat kohtalaisen kosteat pellot. Lajia pidetään erityisen eurooppalaisena. Ilmenjärven ja Äänisen seudun esiintymiä arvellaan jääkauden jälkeisen lämpökauden aikaisiksi reliktiesiintymiksi. == Käyttäytyminen == Pikkutunnelimyyrät liikkuvat pääasiassa yöaikaan, mutta suuren ravinnontarpeensa takia niitä esiintyy joskus myös päivänvalossa. Ravintoa ne etsivät alakasvillisuuden seasta ja maan alta. Pikkutunnelimyyrät ovat nopeita liikkujia ja osaavat myös hyppiä. Enimmäkseen lajin yksilöt elävät kaivamissaan maanalaisissa käytävissä. == Lähteet == == Aiheesta muualla == * Luokka:Myyrät
Siyəzən

Siyəzən (lausutaan [sijäzä’n], ) on kaupunki Azerbaidžanissa. Se sijaitsee lähellä Kaspianmeren rantaa 103 kilometriä Bakusta luoteeseen. Kaupunki on Siyəzənin piirin keskus. Sen kautta kulkee Bakusta Venäjälle johtava rautatie ja M2-valtatie. Asukkaita on 25 200 henkeä (vuonna 2010). Paikkakunta on syntynyt Qızıl-Burunin (ven. Кызыл-Бурун, Kyzyl-Burun) rautatieaseman ympärille. Vuonna 1940 siitä tuli hallintopiirin keskus, vuonna 1941 kaupunkimainen taajama ja vuonna 1954 Siyəzənin kaupunki. Vuonna 1959 alue liitettiin Dəvəçin piiriin. Uudelleen Siyəzənin piiri perustettiin vuonna 1992. Seudun talous perustuu öljyn ja kaasun tuotantoon. ==Lähteet== ==Aiheesta muualla== * Azerb.com: Siazan (Siyazan) Luokka:Azerbaidžanin kaupungit Luokka:Siyəzənin piirikunta
Canterburyn linna

Canterburyn linna on normannilinna Canterburyssä Englannissa. Se on yksi kolmesta Kentin linnasta, jotka rakennettiin Hastingsin taistelun jälkeen Doverista Lontooseen johtavalle tielle. Kivinen keskustorni rakennettin vuosina 1086-1120. Kun Henrik II rakensi uuden linnan Doveriin, Canterburyn linnaa alettiin käyttää vankilana. Nykyisin keskustorni on suurelta osin rauniona, mutta merkittävä osa linnan muuria on jäljellä. Muuri on rakennettu samalle paikalle johon jo roomalaiset alkoivat kasata kaupunginmuuria 200-luvulla. Keskuslinna on rakennettu kuningas Henrik I:n käskystä. Nykyään linna on avoinna yleisölle ympärivuotisesti. == Lähteet == ==Aiheesta muualla== *Canterbury Trust - Canterbury Castle Luokka:Grade I -luokan rakennukset Kentin kreivikunnassa Luokka:Kentin kreivikunnan linnat Luokka:Englannin nähtävyydet Linna Luokka:Canterburyn historia